+-----------------------------------------------------------------------+
| การประกอบธุรกิจของแต่ละสายผลิตภัณฑ์                                         |
+-----------------------------------------------------------------------+

(1) ลักษณะผลิตภัณฑ์และบริการ

  ผลิตภัณฑ์ของบริษัททั้งหมดเป็นภาชนะเครื่องแก้วสำหรับใช้บนโต๊ะอาหาร
  ถูกผลิตโดยอาศัยเทคโนโลยีและเครื่องจักรอันทันสมัยและมีประสิทธิภาพสูง
  ทำให้ได้เครื่องแก้วที่มีคุณภาพสูง โปร่งใส รูปแบบทันสมัยและเหมาะสมกับการใช้งาน
  มีลวดลายพิมพ์สีที่สวยงามชัดเจน จึงเป็นที่ต้องการของตลาด
  บริษัทได้รับการรับรองคุณภาพตามมาตรฐาน ISO 9001:2008 OHSAS18001:2007
  มอก.(TIS) 18001:1999 และ มอก. (TIS) 603-2546

  ผลิตภัณฑ์ของบริษัท แบ่งออกเป็น 3 ประเภทหลักตามกระบวนการผลิต คือ

1.  Blownware ได้แก่เครื่องแก้วที่มีลักษณะทรงกระบอกกลมยาว หรือทรงเหลี่ยม ขอบแก้วบาง
    เช่น แก้วน้ำ โถแก้ว ถูกผลิตโดยอาศัยกระบวนการอัดและเป่าน้ำแก้ว (Press & Blow
    Process)

2.  Pressware ได้แก่เครื่องแก้วรูปแบน ทรงกลมมีหู หรือรูปทรงอื่น ๆ ขอบแก้วจะมีความหนา
    เช่น จาน ชาม จานรองแก้ว ที่เขี่ยบุหรี่ แจกัน แก้วเบียร์ เป็นต้น
    เครื่องแก้วประเภทนี้ถูกผลิตโดยกระบวนการอัด (Press Process)

3.  Stemware ได้แก่เครื่องแก้วที่มีก้านเรียวสำหรับจับ ไม่มีหู เช่น แก้วไวน์ แก้วบรั่นดี
    แก้วแชมเปญ ถูกผลิตโดยกระบวนการเป่าตัวแก้วและอัดขึ้นรูปก้านแก้ว (Blow & Blow and
    Press Process)

ในปี 2547 หลังจากที่บริษัท ได้รับโอนกิจการทั้งหมดของบริษัทย่อย คือ บริษัท โอเชียน
ซาซากิกลาส จำกัด ทำให้บริษัทได้สิทธิประโยชน์ในการส่งเสริมการลงทุน (BOI)
ตามบัตรส่งเสริมการลงทุน เลขที่ 1909/อ./2547 (ซึ่งรับโอนมาจากบัตรส่งเสริมเลขที่
1154/สอ./2535 ลงวันที่ 26 สิงหาคม 2535 ของบริษัทย่อยดังกล่าว) ดังต่อไปนี้

1.  ตามมาตรา 25 บริษัทได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ตามมาตรา 26
    คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักร ตามมาตรา
    25
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3.  ตามมาตรา 37
    บริษัทได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

(2) การตลาดและภาวะการแข่งขัน

ก. นโยบายและลักษณะการตลาด

ผลิตภัณฑ์เครื่องแก้วของบริษัทจัดจำหน่ายภายใต้เครื่องหมายการค้า “Ocean” และ “Lucaris”
มีการบริหารช่องทางการจัดจำหน่าย โดยมิได้พึ่งลูกค้าเพียงรายเดียวหรือน้อยราย
และสามารถแบ่งกลุ่มลูกค้าหลักออกเป็น 3 กลุ่มหลัก คือ

  1. กลุ่มลูกค้า Food Service คือลูกค้าที่อยู่ในธุรกิจบริการด้านอาหารและเครื่องดื่ม เช่น
  โรงแรม ภัตตาคาร ร้านอาหาร

  2. กลุ่มลูกค้า Retail คือลูกค้าที่ซื้อไปใช้ในครัวเรือน ซึ่งบริษัทจำหน่ายผ่านทางธุรกิจค้าปลีก
  เช่น ห้างสรรพสินค้า ซุปเปอร์เซ็นเตอร์ เป็นต้น

  3. กลุ่มลูกค้า B2B คือลูกค้าสถาบันที่ใช้สินค้าบริษัทเป็นของขวัญที่ระลึก หรือส่งเสริมการขาย
  เช่น ธุรกิจเครื่องดื่ม ธุรกิจการเงินและธนาคาร

ในปี 2554 บริษัทมีสัดส่วนการจำหน่ายระหว่างตลาดภายในประเทศและต่างประเทศเท่ากับร้อยละ
27.48และ 72.52 ตามลำดับ บริษัทมีโครงสร้างรายได้ ในอดีต ดังนี้

(ล้านบาท)

2554 2553 2552 ขายในประเทศ 565 519 462 ขายต่างประเทศ 1,493 1,324 1,181

ด้านตลาดภายในประเทศ บริษัทจัดจำหน่ายด้วย 2 วิธี
คือการจำหน่ายผ่านตัวแทนจำหน่ายและพนักงานขายของบริษัท
สำหรับยอดขายภายในประเทศในปีที่ผ่านมา คิดเป็นร้อยละ 27.48 ของยอดขายรวม
ซึ่งเพิ่มจากปีก่อนหน้าร้อยละ 8.80 เนื่องจากการมีการปรับเปลี่ยนเลือกสินค้าแก้วโซดาไลม์
ในการทำตลาด (Product Mix) เพื่อเพิ่มมูลค่ายอดขายด้วยการผลักดันราคาขายต่อชิ้น
และมียอดขายเพิ่มขึ้นจากการขายแก้วคริสตัลลีน

สำหรับตลาดต่างประเทศ บริษัทจำหน่ายผ่านตัวแทนจำหน่ายทั้งหมด โดยมียอดขายต่างประเทศทั้งสิ้น
คิดเป็นร้อยละ 72.52 ของยอดขายรวม เพิ่มขึ้นร้อยละ 12.10
จากปีก่อนหน้าเนื่องจากการเพิ่มขึ้นของปริมาณขายแก้วโซดาไลม์และแก้วคริสตัลลีน
รวมทั้งกลยุทธด้านราคาแก้วตริสตัลลีนในบางตลาด ตลาดหลักในต่างประเทศ ได้แก่ ตลาดเอเชีย
ออสเตรเลีย และ โอเชียเนีย มียอดขายคิดเป็นประมาณร้อยละ 80
ของยอดขายตลาดต่างประเทศทั้งหมด

ข. ภาวะการแข่งขัน

จากข้อมูลของกระทรวงพาณิชย์ การส่งออกเครื่องใช้บนโต๊ะอาหารของประเทศไทยปี 2554
คาดว่าจะมีอัตราการขยายตัวเพิ่มขึ้นร้อยละ 15
เนื่องจากสภาวะเศรษฐกิจโลกฟื้นตัวประกอบกับลูกค้าหันมาสั่งซื้อสินค้าเพิ่มมากขึ้น
บริษัทมีความได้เปรียบด้านคุณภาพ รูปแบบสินค้าที่โดดเด่น มีดีไซน์และส่งมอบสินค้าตรงตามเวลา
และการใช้ประโยชน์จากการเปิดเสรีทางการค้า (FTA) ที่ไทยมีกับต่างประเทศ เช่น ออสเตรเลีย
อินเดีย อาเซียน อย่างไรก็ตาม หลังเหตุการณ์สึนามิในประเทศญี่ปุ่นทำให้มีการส่งออกลดลง
เนื่องจากญี่ปุ่นเป็นหนึ่งในตลาดหลัก แต่คาดว่าจะมีการสั่งซื้อเพิ่มขึ้นในช่วงฟื้นฟูประเทศ
ในปีที่ผ่านมาปัจจัยราคายังคงมีผลกระทบ เนื่องจากการแข็งค่าของเงินบาท
กอรปกับการแข่งขันจากผู้ผลิตจีน
และผู้ผลิตทางยุโรปและอเมริกาที่ย้ายฐานการผลิตเข้ามาอยู่ในประเทศจีน

สำหรับตลาดในประเทศ ในส่วนของตลาดบนซึ่งเป็นตลาดหลักและบริษัทเป็นผู้นำตลาดอยู่
การแข่งขันยังคงอยู่ที่คุณภาพ รูปแบบผลิตภัณฑ์
การครอบคลุมในเรื่องการกระจายสินค้าและความต่อเนื่องของตัวสินค้า
การแข่งขันในเรื่องราคามีไม่มาก
เนื่องจากคู่แข่งส่วนใหญ่เป็นสินค้านำเข้าจากประเทศในยุโรปซึ่งมีข้อจำกัดในเรื่องราคาและการบริการ
ส่วนตลาดล่างซึ่งการแข่งขันมักจะเป็นไปในเรื่องของราคา
ด้วยรูปแบบของสินค้าในตลาดนี้จะมีไม่หลากหลาย
การแข่งขันในตลาดล่างนี้จะเป็นการแข่งขันของผู้ผลิตอีก 2 - 3 รายในประเทศ

(3) การจัดหาผลิตภัณฑ์หรือบริการ

ก. ลักษณะการจัดให้ได้มาซึ่งผลิตภัณฑ์เพื่อจำหน่าย

บริษัทตั้งโรงงานอยู่ที่นิคมอุตสาหกรรมบางปู จังหวัดสมุทรปราการ บนพื้นที่ 82-2-11.5 ไร่ ปัจจุบัน
มีเครื่องจักรหลัก คือเตาหลอมแก้ว จำนวน 3 เตา เครื่องจักรขึ้นรูปแก้วพร้อมเตาอบแก้ว จำนวน
12 ชุด (สายการผลิต) โดยเตาหลอมที่สาม และเครื่องจักรขึ้นรูปแก้วชุดที่ 12
ได้ถูกติดตั้งเสร็จและเริ่มดำเนินการผลิตจริงในปลายปี 2553 กำลังการผลิตรวมเป็นดังนี้

  ------------------------------------- ----------- ----------- -----------
                                        2554        2553*       2552*

  กำลังการผลิต (ตัน)                       69,940      66,423**    64,500**

  กำลังการผลิตประมาณ (ล้านชิ้น)              146         137         138
  ------------------------------------- ----------- ----------- -----------

(*ในปีนั้น มีการหยุดเครื่องจักรบางส่วนเพื่อซ่อมเตาหลอมตามอายุการใช้งาน

**ในปี 2552 มีกำลังการผลิตเพิ่มขึ้นจากโรงงานผลิตเครื่องแก้วคริสตัลลีน เฟสแรก

ในปี 2553 มีกำลังการผลิตเพิ่มขึ้นจากโรงงานผลิตเครื่องแก้วคริสตัลลีน เฟสสอง)

2.  การจัดหาวัตถุดิบเพื่อการผลิต

วัตถุดิบหลักของบริษัท คือ แก้ว หินปูน และเศษแก้ว
สามารถจัดหาได้จากแหล่งวัตถุดิบภายในประเทศและต่างประเทศได้อย่างสม่ำเสมอโดยไม่ขาดแคลน
ส่วนวัตถุดิบและสารเคมีสำคัญอื่น เช่น โซดาแอช
บริษัทจัดหาจากตัวแทนจำหน่ายในประเทศหลายรายอย่างต่อเนื่อง
โดยดำเนินการตามมาตรฐานงานจัดซื้อทั่วไป ภายใต้การตรวจสอบจากหน่วยงานภายนอก
และระบบคุณภาพ ISO 9001:2008

ค. ผลกระทบต่อสิ่งแวดล้อม

บริษัทยึดมั่นและถือเป็นนโยบายในการผลิตสินค้าคุณภาพสูงและปลอดภัยในการใช้งาน
และส่งผลกระทบด้านลบต่อสิ่งแวดล้อมน้อยที่สุด
ดังนั้นผู้บริหารจึงสนับสนุนให้พนักงานทุกคนในทุกระดับถือปฏิบัติตามมาตรฐานคุณภาพ ISO
9001:2008 รวมถึงการนำเอาระบบมาตรฐานความปลอดภัยและชีวะอนามัย OHSAS 18001:2007
มาปฏิบัติใช้ทั่วทั้งองค์กร

นอกจากบริษัทจะตั้งเป้าหมายในการเป็นเลิศด้านการผลิตสินค้าและการให้บริการแล้ว
บริษัทยังดำเนินการด้วยการคำนึงและเอาใจใส่ในการอนุรักษ์ธรรมชาติและสิ่งแวดล้อมโดยบริษัทได้ดำเนินการในเรื่องต่อไปนี้

-   ลดมลภาวะในอากาศและสิ่งปฏิกูลในทุกขบวนการผลิต

-   ลดการใช้ และเพิ่มการนำกลับมาใช้ใหม่ และการนำไปใช้ในวัตถุประสงค์อื่นๆ
    รวมถึงการบริหารการสูญเสียต่างๆ

-   มุ่งเน้นเรื่องความปลอดภัยสำหรับพนักงานในทุกสถานประกอบการของบริษัท

(4) งานที่ยังไม่ได้ส่งมอบ

ไม่มี

+-----------------------------------------------------------------------+
| การวิจัยและพัฒนา                                                         |
+-----------------------------------------------------------------------+

บริษัทได้กำหนดวิสัยทัศน์องค์กรโดยจะเป็นผู้นำในการผลิตเครื่องแก้วคุณภาพดีเพื่อแข่งขันในตลาดโลก
โดยมุ่งเน้นการเสนอสินค้าที่ตรงกับความต้องการของลูกค้าและมีคุณภาพดีอย่างสม่ำเสมอ
บริษัทจึงต้องติดตามความเคลื่อนไหวและแนวโน้มของตลาดอย่างต่อเนื่อง
โดยการทำงานอย่างใกล้ชิดกับลูกค้าและคู่ค้าเพื่อให้ทราบความต้องการอย่างแท้จริงของตลาด

ในปีที่ผ่านมา บริษัทมีการวิจัยพัฒนาทางการตลาด
โดยการเข้าร่วมงานแสดงสินค้าทั้งภายในประเทศและต่างประเทศ เช่น Ambiente
ที่นครแฟรงเฟริตท์ ประเทศเยอรมันนี งาน Hong Kong Houseware Fair 2011 และงาน
International Wine & Spirit Fair 2011 ที่ฮ่องกง งาน Hotelex Shanghai 2011 ณ
นครเซี่ยงไฮ้ ประเทศจีน เป็นต้น
นอกจากนี้บริษัทยังทำการวิจัยการตลาดเพื่อติดตามความต้องการของลูกค้า
และสำรวจระดับความพึงพอใจอย่างสม่ำเสมอ

ด้านการวิจัยและพัฒนาทางด้านการผลิต บริษัทมีโครงการดำเนินการอย่างต่อเนื่อง
ทั้งทางด้านการพัฒนาสูตรและกระบวนการผลิตแก้วคุณภาพสูงประเภทใหม่ ๆ
การควบคุมคุณภาพผลิตภัณฑ์ การเพิ่มประสิทธิภาพการผลิต ตลอดจนการอนุรักษ์พลังงาน
โดยการวิจัยและพัฒนาภายในองค์กรเอง
ศึกษาและรับถ่ายทอดจากบริษัทคู่ค้าและจากแหล่งข้อมูลที่เชื่อถือได้อื่น ๆ ในต่างประเทศ
นอกจากนี้บริษัทยังได้ว่าจ้างวิศวกรและช่างผู้เชี่ยวชาญจากต่างประเทศอย่างต่อเนื่องเพื่อถ่ายทอดเทคโนโลยีการผลิตใหม่
ๆ

ในช่วง 3 ปีผ่านมา บริษัทและบริษัทย่อยมีการลงทุนในการวิจัยและพัฒนา ดังนี้

(ล้านบาท)

2554 2553 2552

การลงทุนเพื่อการวิจัยและพัฒนา 19.60 7.50 133.00